laion/Wikipedia-Exotic huggingface dataset:
הוטאוק

הוטאוק או הודאוק (בקוריאנית: 호떡; נקרא גם הודעוק) הוא סוג פנקייק ממולא הידוע בעיקר כאוכל רחוב פופולרי באזור דרום קוריאה. מקורו בסין, והוא התגלה לראשונה בקוריאה במהלך המאה ה-19. הבצק שלו עשוי מקמח חיטה, מים, חלב, סוכר ושמרים. לאחר ערבוב החומרים, נותנים לבצק לתפוח מספר שעות. לאחר ההתפחה, יוצרים כדורים בגודל של חופן כף היד, ובפנים ממלאים כמות בינונית של תערובת מתוקה, לרוב עשויה מסוכר חום, דבש, בוטנים קצוצים וקינמון. לאחר מכן, מניחים את הבצק הממולא על מחבת משומנת ומועכים אותו מעט כך שיהיה שטוח ובצורה עגולה. בדרום קוריאה, התערובת מגיעה מוכנה, והיא זמינה בחנויות הרחוב. לרוב היא מוגשת באריזות פלסטיק, והיא מגיעה גם עם מילוי המורכב מסוכר חום ובוטנים טחונים או שומשום. המילה "הוטאוק" נגזרת מהמילה "טאנג בינג" ("tang bing") שפירושה "פנקייק מתוק" בסינית. בשנות ה-20, סוחרים סינים רבים החלו להתיישב בקוריאה ומכרו את אותם הפנקייקים המתוקים. הקוריאנים קראו להם "hotteok", שפירושה "עוגת האורז של הברברים". מכיוון שקוריאה הייתה תחת שלטון יפני באותה עת, היפנים קראו לאותו הלחם "שינא פאן" (ביפנית: "支那パン") שפירושו "לחם סיני". רבים מאמינים שהסוחרים הסינים שהיגרו לקוריאה והתיישבו בה בסביבות סוף המאה ה-19, יצרו ומכרו הוטאוק במחירים זולים יחסית, ובכך הם הפיצו את המנה ברחבי קוריאה. בניגוד לפנקייקים סיניים רבים, שבדרך כלל מכילים מילוי בשר מתובל, ההוטאוק לרוב ממולא במלית מתוקה, כדי להתאים לסגנון הבישול ולטעמם התרבותי של הקוריאנים. סוגי הוטאוק משתנים עם הזמן, למרות שרבים מהקוריאנים מעדיפים את המילוי הנהוג והרגיל: מלית קינמון ובוטנים. מאז תחילת המאה ה-21, התפתחו מגוונים רבים של סוגי הוטאוק, כגון הוטאוק תה ירוק, הוטאוק פטל, תירס, פיצה ועוד רבים. בנוסף לכך, חנויות רבות כיום מוכרות בקוריאה סוג נוסף של הוטאוק, הנקרא "יאצ'ה-הוטוק" ( yachae-hotteok), והוא ממולא באטריות וירקות. בדרך כלל, נהוג לאכול הוטאוק בעונת החורף. להוטאוק יש כמות סוכר גבוהה יחסית, וכתוצאה מכך, מנה אחת שלו יכולה להגיע עד 250 קלוריות. מדיה וקבצים בנושא הוטאוק בוויקישיתוף "ברברים" נחשבים לפושטקים, גסים וחסרי תרבות. עוגת אורז היא עוגה נפוצה בקוריאה, ולכן מתייחסים לכינוי בזלזול. Krishna, Priya (4 בפברואר 2022). "The Warm, Sticky-Sweet Resurgence of Hotteok". The New York Times. נבדק ב-28 בפברואר 2022. The origin of Hotteok is Chinese traditional folk snack-sugar cake (different regions in China have different types of sugar cake)and it was brought to the country by Chinese immigrants in the late 19th century, as an adaptation of bing. {{cite web}}: (עזרה) דורית רוזן, Hotteok – הוֹטֵאוֹק – סופגנייה קוריאנית לחנוכה, באתר ניחוח לישה Snack mix popularity on the rise, Yonhap News, 2010-01-07. Retrieved 2010-06-27. Krishna, Priya (4 בפברואר 2022), "The Warm, Sticky-Sweet Resurgence of Hotteok", הניו יורק טיימס, "The origin of Hotteok is Chinese traditional folk snack-sugar cake (different regions in China have different types of sugar cake)and it was brought to the country by Chinese immigrants in the late 19th century, as an adaptation of bing.", ‏28 בפברואר 2022 호떡, 가난한 쿨리의 가장 먹기 편한 음식, The Hankyoreh, ‏2012-04-27 (בקוריאנית) Hotteok, Kyunghyang News, 2003-11-20. Retrieved 2010-06-27. photo Maangchi. "Hotteok filled with vegetables & noodles (Yachae-hotteok: 야채호떡) recipe by Maangchi". www.maangchi.com (באנגלית אמריקאית). נבדק ב-2021-11-13. Winter snacks, Kukinews, 2007-01-07.
חפיר כלכלי

חפיר כלכלי (באנגלית: "Economic Moat") הוא מונח מתחום הכלכלה המתייחס ליתרון תחרותי של חברה, המאשר לה לשמור על מעמדה בשוק ועל רווחיותה לאורך זמן. המטרה ליצור מכשול בכניסה של מתחרים לשוק ולאפשר לחברה לשמור על רווחיותה גם אל מול תחרות חזקה. המונח הובא לתודעה הציבורית על ידי המשקיע וורן באפט, אשר הדגיש את חשיבת "חפיר כלכלי" בהצלחת החברות וביצירת ערך למשקיעים. נאמנות למותג: חברות עם זיהוי מותג חזק (כגון; נייקי ואפל) ונאמנות ללקוחות יכולות להנות מחפיר כלכלי. לקוחות רואים במותג ערך מוסף ונוטים לשלם יותר עבור המוצרים או השירותים מהמותג, מה שהופך את התחרות לקשה יותר. יתרון בעלויות: חברות שנהנות מהטבות כלכליות, כגון חברות המיצרות בעצמן חומרי גלם בתהליך או טכנולוגיה פטנטית. בכך אפשר לייצר מוצרים או שירותים בצורה יעילה יותר ובעלות נמוכה יותר, מה שמאפשר להן לשמור על רווחיות גבוה. אפקטי רשת: אפקטי הרשת מתרחשים כאשר הערך של מוצר או שירות עולה ככל שיותר אנשים משתמשים בו. חברות שנהנות מאפקטי רשת, כמו רשתות חברתיות, טלוויזיה או שווקים מקוונים (כגון; אמזון), יכולות להנות מחפיר כלכלי גדול מכיוון שקשה יותר למתחרים חדשים למשוך משתמשים מפלטפורמות מוכרות. רגולציה: בחלק מהתעשיות החברות נמצאות בפני חוקים ותקנים שיש לעמוד בהם, יכול להיות קשה לחברות חדשות להיכנס לשוק. חברות הפועלות בתעשיות שכאלו יכולות להנות מהגנת התקנים ולחזק את החפיר הכלכלי שלהן. אפל - חברת אפל היא דוגמה נהדרת למימוש חפיר כלכלי גדול. היא מצליחה לשמור על עמדתה בשוק הטכנולוגי בזכות יתרון תחרותי ברמה גבוהה. תכנון מוצרים חדשני, נאמנות למותג ושירות לקוחות מעולה הם רק חלק מהמרכיבים של החפיר הכלכלי של אפל. קוקה קולה - קוקה קולה היא עוד דוגמה לחפיר כלכלי בשוק המשקאות. המותג של קוקה קולה נחשב לאחד החזקים ביותר בעולם, והתוקף שלו מקורו בנאמנות הלקוחות ובאסטרטגיות שיווק מעולות. חפיר כלכלי ו"גלולת הרעל" (Poison pill - מעולם ההשתלטות עוינת) הם שני מונחים בתחום העסקים שמתייחסים לאסטרטגיות המשתמשות בהן חברות על מנת להגן על עצמן מפני תחרות ומניעת כניסת מתחרים לשוק, אך הם שונים בהיבטים מרכזיים: חפיר כלכלי מתייחס ליתרון תחרותי שברשות חברה, המאפשר לה לשמור על מעמדה בשוק ועל רווחיותה לאורך זמן. זהו יתרון תחרותי חיוני שנוצר על ידי ערכים ומשאבים שאינם ניתנים לשכפול בקלות על ידי מתחרים. גלולת הרעל, מאידך, היא אסטרטגית מניעתה השתלטות על חברה על ידי משקיע שאינו מבוקר על ידי הנהלת החברה. האסטרטגיה כוללת שימוש באמצעים שונים על מנת למנוע רכישת שליטה בחברה או ליצור תנאים שיאפשרו לגורמים בתוך החברה לשמור על השליטה. בעיקר באמצעים התחום זכויות וחובות בעלי מניות. לסיכום, חפיר כלכלי הוא כלי אסטרטגי שחברות משתמשות בו על מנת ליצור ולשמור על יתרון תחרותי בשוק, בעוד שגלולת הרעל היא אסטרטגיה שמטרתה למנוע השלטת רוב בחברה על ידי משקיע שאינו מבוקר על ידי הנהלת החברה. רפאל בירנבוים, מהו "חפיר" כלכלי ולמה הוא כל-כך חשוב בבחירת חברה להשקעה?, באתר ynet, 18 ביולי 2023 שירי חביב ולדהורן, ‏הדרך של טוויטר וקלטורה להתגונן מפני השתלטות עוינת, באתר גלובס, 28 באוגוסט 2022 תומר קורנפלד, "גלולת הרעל" - תרופת נגד להשתלטות עוינת, באתר כלכליסט, 14 בינואר 2009
אגם שמש

אגם שמש (בערבית: بركة الشمس) הוא אגם מדברי מלוח השוכן על שפת ים סוף בחצי האי סיני, במרחק עשרות מטרים בודדים ממנו. האגם נמצא כ-18 ק"מ דרומית לאילת, בטאבה, כיום בשליטת מצרים, כ-10 קילומטר מגבולה עם ישראל. האגם קטן ובעל מליחות גבוהה, והוא אתר בו מתקיימות תופעות ביוכימיות מורכבות, הקשורות למחזורי אידוי וחדירת מים. אגם השמש הפך מבודד מהים כאשר משקעים חוטיים סגרו מפרץ בין שתי קרקעות סלעיות. המים המלוחים של מפרץ אילת המחלחלים לאגם שמש נהיים מרוכזים עוד יותר על ידי האידוי באגם. דרך איבוד מים נוספת באגם היא מערכת סדקים שספק קיימת בקרקעית האגם. נראה כי מונוהידרוקלציט (אנ') וקרבונטים (אנ') אחרים שוקעים באגם השמש עקב פעולת מחצלות כחוליות בנטיות (אנ') (סטרומטוליט), אשר עשויות להיות בעובי של מטר אחד. בלילה המטר העליון של המים מאבד חום לאוויר המדבר הקר אך מבודד את השכבה התחתונה. השכבה התחתונה המבודדת ממשיכה לצבור אנרגיה סולארית בכל יום ולצבור מלמעלה מלח כבד. באגם מפתחים מים מחוממי שמש שהם בטמפרטורה הגבוהה ביותר מכל אגם אחר: שכבות מים מסוימות באגם יכולות להגיע עד ל-60 מעלות צלזיוס, טמפרטורות תואמות רק בחלק מהאגמים הגיאותרמיים. בשל ההבדל הגדול בין השכבות בזמנים מסוימים, שיפוע החום יכול להגיע עד 18 מעלות צלזיוס למטר. במילים אחרות, הבדלי החום בין נקודה באגם לנקודה הנמוכה ממנה במטר יכולים להיות 18 מעלות. בקיץ האגם מתהפך ומתערבב היטב מבחינה תרמית ובמליחות. משך זמן השהייה של מים באגם (אנ') הוא 5.5 עד 6 חודשים. Solar Lake by Dave Grant (אורכב 31.01.2009 בארכיון Wayback Machine) Cohen, Y; Krumbein, W.E; Goldberg, M; Shilo, M (1977). "Solar Lake (Sinai).1. Physical and chemical limnology" (PDF). Limnology and Oceanography. 22 (4): 597–608. doi:10.4319/lo.1977.22.4.0597. אורכב מ-המקור (PDF) ב-2011-07-20. Krumbein, W.E (1975). "Biogenic monohydrocalcite spherules in lake sediments of Lake Kivu (Africa) and the Solar Lake (Sinai)". Sedimentology. 22 (4): 631–634. doi:10.1111/j.1365-3091.1975.tb00251.x. Jorgensen, B.B; Cohen, Y (1977). "Solar Lake (Sinai).5. The sulfur cycle of the benthic cyanobacterial mats" (PDF). Limnology and Oceanography. 22 (4): 657–666. doi:10.4319/lo.1977.22.4.0657. אורכב מ-המקור (PDF) ב-2011-07-20.
טקאדון

טקאדון (ביפנית: 鉄火丼), הוא סוג של דונבורי (צלחת "קערת אורז" יפנית המורכבת מדגים, בשר, ירקות או מרכיבים אחרים שבושלו יחד והוגשו על אורז). טקאדון הוא מאכל אורז יפני עם סשימי טונה נא (לא מבושל) פרוס דקות. טקאדון חריף עשוי עם תערובת של מרכיבים חריפים, רוטב תפוזים חריף, או עם שניהם, בדרך כלל בשילוב בצל ירוק. המונח טקה בשם נובע מחדרי ההימורים (טקבה) שבהם המנה הוגשה בדרך כלל מסוף תקופת אדו ועד לתחילת תקופת מייג'י בהיסטוריה של יפן. מנה דומה העשויה עם סשימי סלמון נקראת סאקדון (sakedon). סושי מדיה וקבצים בנושא טקאדון בוויקישיתוף The Sushi Menu Book. Japan: Ikeda Publishing. 2011. p. 88. ISBN 978-4-262-12935-8.
אבנעזר ממאטה

אבנעזר ממאטה (באנגלית: Ebenezer Mamatah; נולד ב-7 בנובמבר 2001) הוא כדורגלן גנאי המשחק בעמדת החלוץ במ.ס. אשדוד. ממאטה התחיל את הקריירה שלו בקבוצת סקי הגנאית. ב-2 באוגוסט 2022 חתם במ.ס. אשדוד מליגת העל. ב-27 באוגוסט ערך את הופעת הבכורה שלו בליגה בניצחון 0-1 נגד סקציה נס ציונה ו-4 ימים לאחר מכן הבקיע את שער הבכורה שלו בניצחון 1-2 נגד הפועל באר שבע. אבנעזר ממאטה, באתר ההתאחדות לכדורגל בישראל אבנעזר ממאטה, באתר Transfermarkt אבנעזר ממאטה, באתר Soccerway אבנעזר ממאטה, באתר WorldFootball.net אבנעזר ממאטה, באתר FootballDatabase.eu איציק כלפי, ‏החלוץ הגנאי אבנעזר ממאטה חתם במ.ס אשדוד, באתר ONE‏, 2 באוגוסט 2022
ג'ון קוק (מושל דלאוור)

ג'ון קוק (באנגלית: John Cook;‏ 1730 – 27 באוקטובר 1789) היה בעל חוות מטעים ופוליטיקאי אמריקאי מדלאוור, שכיהן כנשיא דלאוור השישי מנובמבר 1782 ועד פברואר 1783. ג'ון קוק נולד בכפר דאק קריק, כיום חלק מהעיירה סמירנה שבמחוז ניו קאסל, מושבת דלאוור, כבנם של מייקל ולויס קוק. הוא היה דודנו של תומאס קולינס, שגם הוא כיהן כנשיא דלאוור. ככל הנראה הוא נשא לאישה את אליזבת קולינס, אחותו של תומאס קולינס, למעשה דודניתו. לשניים נולדו חמישה ילדים. הוא היה חוואי ומעבד עורות מצליח, ובהדרגה רכש שטחי אדמה נרחבים באזור. בשנים 1772–1778 כיהן קוק כשריף של מחוז קנט. כמו רבים משכניו האנגליקנים במחוז קנט, התנגד קוק להיפרדות מבריטניה הגדולה ונמנה עם השמרנים שנאמנותם לממשלה החדשה הייתה בספק. אף על פי כן, הוא היה חביב על הציבור באופן אישי, ונבחר ב-1776 לוועידת החוקה של דלאוור ולמושב הראשון של בית הנבחרים של דלאוור. ביולי 1777 היה קוק מיועד לכהן כאחד משופטי בית המשפט העליון החדש של דלאוור, אך המינוי בוטל, ודייוויד פיני, דודנו של תואמס מקיין, אייש את כס השיפוט. בעיצומה של המהפכה האמריקאית, לא היה מקובל שמישהו עם יחס פושר למטרות המהפכה ימונה לתפקיד כזה בקלות. ללא קשר לכך, היה קוק פופולרי מספיק במחוז קנט כדי להיבחר שוב לאספה הכללית בשנים 1778–1779. ב-1780 הוא נבחר למועצה המחוקקת, לימים הסנאט של דלאוור. במושב המועצה של 1782/1783 כיהן קוק כיושב ראש המועצה, וכאשר התפטר נשיא דלאוור ג'ון דיקינסון, ירש אותו קוק מתוקף תפקידו. עם זאת, בחירתו הייתה שנויה במחלוקת, ולא הייתה עליה הסכמה כללית עד שהוא הסכים לכהן בתפקיד רק עד לעריכת בחירות מיוחדות לתפקיד הנשיא. הוא כיהן בתפקיד מ-4 בנובמבר 1782 ועד 1 בפברואר 1783, כאשר התקיימו הבחירות המיוחדות. קוק שב לכהן במועצה המחוקקת במושב של 1783/1784 ושוב במושב של 1786/1787. הוא סיים את הקריירה שלו כמחוקק כאשר נבחר שוב למועצה המחוקקת ב-1787. ג'ון קוק נפטר בעיירת הולדתו ב-27 באוקטובר 1789. הוא נטמן בקבר בלתי מסומן בבית הקברות של הכנסייה האפיסקופלית סנט פיטר. בתו, שרה, נישאה לג'ון קלארק שגם הוא כיהן כמושל דלאוור. לא קיים דיוקן ידוע שלו. ג'ון קוק באתר אגודת המושלים הלאומית (באנגלית) ג'ון קוק באתר The Political Graveyard (באנגלית) ג'ון קוק, באתר "Find a Grave" (באנגלית)
ז'אן-לואי גאסה

ז'אן-לואי גאסה (בצרפתית: Jean-Louis Gasset; נולד ב-9 בדצמבר 1953) הוא כדורגלן עבר ומאמן כדורגל צרפתי המשמש כמאמנה של אולימפיק מרסיי מליגת העל הצרפתית בכדורגל. גאסה נולד במונפלייה, ושיחק את כל קריירת המשחק שלו בשנים 1975–1985 כקשר בקבוצת הכדורגל של העיר. ב-1998 מונה למאמן מונפלייה, והוביל אותה לזכייה בגביע האינטרטוטו ב-1999. לאחר מכן הוא אימן את קן מהליג 2 ואת איסטר מהליג 1, אותה לא הצליח להציל מירידה לליגת המשנה. לאחר מכן שימש כעוזרו של לואיס פרננדס בפריז סן-ז'רמן ואספניול. בין 2007 ל-2016 שימש כעוזרו של לורן בלאן בז'ירונדן דה בורדו, נבחרת צרפת בכדורגל ופ.ס.ז'. הוא חזר לשמש כמאמן ראשי במונפלייה במחצית השנייה של עונת 2016/2017, וסיים במקום ה-15. בדצמבר 2017 מונה גאסה למחליפו של אוסקר גארסיה כמאמן סנט אטיין, שעה בלבד לפני שאימן בהפסד 2–1 לגנגאן. ביוני 2018, לאחר שסייע לסנט אטיין לסיים במקום השישי ופספס את ההעפלה לליגה האירופית בהפרש שערים בלבד, הוארך חוזהו בשנה. ב-2019, לאחר שהגיע למקום הרביעי והבטיח את מקומה של הקבוצה באירופה, הגיש את התפטרותו עקב מחלוקת עם הדירקטוריון על תקציב ההעברות. ב-12 באוגוסט 2020 מונה למאמן בורדו לאחר עזיבתו של פאולו סוזה. ב-27 ביולי 2021 עזב את המועדון. ב-20 במאי 2022 מונה גאסה למאמן נבחרת חוף השנהב בכדורגל במקום פטריס באומל. ב-24 בינואר 2024 התפטר בעקבות תוצאות מאכזבות בשלב הבתים של גביע אפריקה לאומות 2023, אך בשלב הפלייאוף ניצחה הנבחרת את כל משחקיה וזכתה באליפות אפריקה. ב-20 בפברואר 2024 מונה למאמנה של אולימפיק מרסיי במקום ג'נארו גאטוזו. ז'אן-לואי גאסה, באתר Transfermarkt ז'אן-לואי גאסה, באתר FootballDatabase.eu פרופיל המאמן, באתר Transfermarkt "Histoire, les joueurs". מונפלייה (בצרפתית). אורכב מ-המקור ב-6 בפברואר 2008. נבדק ב-2024-02-21. {{cite web}}: (עזרה) "Saison 98–99". מונפלייה (בצרפתית). אורכב מ-המקור ב-29 בפברואר 2008. נבדק ב-2024-02-21. {{cite web}}: (עזרה) "PSG : Blanc-Gasset, c'est qui le chef?" [פ.ס.ז': בלאן-גאסה, מי הבוס?]. לה פריזיאן (בצרפתית). 10 במרץ 2014. נבדק ב-2024-02-21. {{cite news}}: (עזרה) "Jean-Louis Gasset : «Mes trois ans au PSG sont les plus enrichissants de ma vie»" [ז'אן-לואי גאסה: "שלוש השנים שלי בפ.ס.ז'. היו המעשירות ביותר בחיי"]. לה פריזיאן (בצרפתית). 13 בספטמבר 2018. נבדק ב-2024-02-21. {{cite news}}: (עזרה) "Saint-Etienne appoint Gasset an hour before kick-off... and lose". FourFourTwo. 20 בדצמבר 2017. נבדק ב-2024-02-21. {{cite news}}: (עזרה) "Jean-Louis Gasset stays on as St Étienne boss". Get French Football News. 1 ביוני 2018. נבדק ב-2024-02-21. {{cite news}}: (עזרה) "Saint-Etienne's Gasset resigns amid reported board spat". France 24. 21 במאי 2018. נבדק ב-2024-02-21. {{cite news}}: (עזרה) פאולו סוזה עזב את בורדו, ז'אן לואי גאסה יחליפו כמאמן, באתר וואלה, 10 באוגוסט 2020 "Merci Jean-Louis". ז'ירונדן דה בורדו (בצרפתית). 27 ביולי 2021. נבדק ב-2024-02-21. {{cite news}}: (עזרה) "Côte d'Ivoire : « Jean-Louis Gasset devient le nouveau sélectionneur des Eléphants »" [חוף השנהב: "ז'אן-לואי גאסה הופך למאמן החדש של הפילים"]. לה מונד (בצרפתית). 20 במאי 2022. נבדק ב-2024-02-21. {{cite news}}: (עזרה) גל עזיבות באליפות אפריקה: מאמן התפטר בלי לדעת אם נבחרתו הודחה, באתר וואלה, 24 בינואר 2024 אחרי מהפך: חוף השנהב זכתה באליפות אפריקה, באתר ONE‏, 11 בפברואר 2024 רשמי: ז`אן לואיס גאסה מונה למאמן מארסיי, באתר ערוץ הספורט, 20 בפברואר 2024
סעדי יוסף

סעדי יוּסף (ערבית:سعدي يوسف; ‏1934 – 13 ביוני 2021) היה משורר, סופר, פובליציסט, עיתונאי ומחזאי עיראקי. הוא פרסם שלושים כרכי שירה בנוסף לשבעה ספרי פרוזה. נולד באבו אל-אלחציב ליד בצרה. למד ספרות ערבית בבגדד. עסק בהוראה ובעיתונות. הוא הושפע מהשירה החופשית של שאת'ל טאקה ועבד אל-ווהאב אל-ביאתי. היה מעורב בפוליטיקה מגיל צעיר. באותה תקופה, עבודתו הושפעה מאוד מהאהדה לסוציאליזם ולפאן-ערביות, אך מאז שירתו קיבלה תפנית לירית יותר מופנמת. הוא גם תרגם יצירות ידועות לערבית, בהן מליח ג'וודט אנדאי, פדריקו גארסיה לורקה, וולט ויטמן וקונסטנדינוס קוואפיס. סעדי סבל הרבה מהממשל בעיראק בעקבות דעותיו השמאלניות והוא חי רוב חייו בגלות. בעקבות גלותו מעיראק, יוסף חי במדינות רבות, כולל אלג'יריה, לבנון, צרפת, יוון, קפריסין, והתגורר בלונדון עד מותו. בשנת 2004 הוענק ליוסף פרס הסולטן אל אוויס (אנ') לשירה. בשנת 2014 נאסר על שיריו של יוסף להיכלל בתוכנית הלימודים של בית הספר הכורדי על ידי הממשלה האזורית של כורדיסטן על רקע שיר מסוים שבו הוא התייחס לכורדיסטן כ"קרדיסטן", שמתורגם באופן חופשי ל"קוף-איסטן". הוא קבור בצד המזרחי של בית הקברות הייגייט. ספריו תורגמו לשפות רבות בהן אנגלית, איטלקית, צרפתית וגרמנית. חלק משיריו תורגמו לעברית על ידי ששון סומך, יאיר חורי, סלמאן מצאלחה ואליהו מנצור. מדיה וקבצים בנושא סעדי יוסף בוויקישיתוף רשימת תרגומים לשירים של סעדי יוסף באינדקס "פואטרנס" לתרגומי שירה סעדי יוסף, באתר MusicBrainz (באנגלית) סעדי יוסף, באתר Discogs (באנגלית)
מסדר ציון

מסדר ציון (בצרפתית Prieuré de Sion) הוא שמה של אגודת סתרים בדויה אשר הייתה במרכזה של תרמית היסטוריוגרפית רחבת היקף בעלת אופי של תאוריית קשר. השמועה בדבר קיומו של הארגון הופצה לראשונה בשנת 1956 על ידי קבוצה צרפתית בשם אילומינטי, בת ארבעה חברים: פייר פלנטאר, אנדרה בונומה, ג'ין דלוואל וארמנד דפה. ככל הנראה מתוך מטרה לקדם עמדות שמרניות ומלוכניות, הקבוצה הפיצה ידיעות בדבר אחווה סודית בשם "מסדר ציון" אשר הוקמה בשנת 1099 ובין חבריה נמנו דמויות היסטוריות בולטות כגון לאונרדו דה וינצ'י, ויקטור הוגו, אייזק ניוטון ובוטיצ'לי. כמו כן, נטען כי הארגון אחראי להתרחשויות היסטוריות שונות ובהן מסעות הצלב והקמת מסדר הטמפלרים (מסדר אבירי ההיכל). מטרתו המוצהרת של המסדר הייתה להגן על צאצאי השושלת המֶרובינגית הקדומה, שהם על פי חברי המסדר למעשה צאצאי ישו ומרים המגדלית, ולפיכך מהווים את השושלת המלכותית הלגיטימית של צרפת. חברי הקבוצה העמידו פנים כחברים באחווה סודית עתיקה ואף הטמינו מסמכים מזויפים בארכיונים ובכנסיות המאששים את קיומו של המסדר. זיופים אלו הובילו ב-1967 לפרסום הספר "האוצר האבוד של רן לה שאטו", מאת הסופר הצרפתי ג'רלד דה סָדֶה, המתחקה אחר ההיסטוריה של הארגון. הספר הפך לרב מכר בצרפת והקנה אמינות לתרמית. על אף שעדויות לזיוף המסמכים אשר על פיהם נכתב הספר נחשפו מיד לאחר פרסומו, המיתוס סביב המסדר המשיך לצמוח. במהלך שנות ה-70 של המאה העשרים ערך ה-BBC מספר תוכניות תחקיר על המסדר ועל בסיסן אף פורסם ב-1982 הספר "דם קדוש, גביע קדוש", אשר זכה להצלחה ברחבי העולם. הרומן המטוטלת של פוקו מאת אומברטו אקו מושפע מסיפור המסדר ומציג חבורת סופרים והיסטוריונים הממציאים סיפור דומה כדי לגלות לבסוף שיש קורטוב של אמת בסיפור הבדיוני. מיתוס המסדר התעצם מחדש ב-2003, עם הצלחתו של הספר "צופן דה וינצ'י", מאת דן בראון, אשר טווה את עלילתו סביב קיומו לכאורה של הארגון. צופן דה וינצ'י אלי אשד, ככה בונים מיתוס, באתר nrg‏, 21 בדצמבר 2004
עיר רעה

עיר רעה (ברוסית: «Злой город») הוא סרט דרמה אפית היסטורית רוסי בבימויו של קונסטנטין בוסלוב, המגולל את קורות ההגנה על העיר קוזלסק שבמחוז קלוגה בימי אורדת הזהב והפלישה המונגולית לאירופה. בסרט מככבים אלכסיי גוסקוב, אלכסנדר מטיולקין, פולינה צ'רנישובה ואחרים. הגנת קוזלסק היא אירוע ידוע בדברי ימי רוס של קייב. חיילי רוס הגנו במשך שבעה שבועות על אחד המרכזים החשובים של נסיכות צ'רניגוב באביב 1238. כיבוש העיר קוזלסק הייתה השלב האחרון במערכה המונגולית הראשונה נגד רוסיה ואחד הפרקים הבולטים והידועים ביותר בהיסטוריה של רוסיה של ימי הביניים ומהווה מרכיב של מורשת צבאית-היסטורית מקומית כדוגמה להתנגדות הרואית לפולשים זרים. הסרט מתרחש במאה ה-13, כאשר המונגולים פלשו לרוס. העלילה מתרחשת בעיר קוזלסק באביב 1238, כאשר מגיני העיר הצליחו להחזיק מעמד מול כוחות אויב עדיפים מהם בהרבה, במשך שבעה שבועות. אלכסיי גוסקוב אלכסנדר מטיולקין אלכסיי שבצ'נקוב ולדימיר ליובימצב ארטיום וולובוייב פולינה צ'רנישובה צילומי הסרט החלו בנובמבר 2023 במחוז טבר. רוסיה בעת הכיבוש המונגולי "עיר רעה", במסד הנתונים הקולנועיים IMDb (באנגלית) "עיר רעה", במסד הנתונים הקולנועיים KinoPoisk (ברוסית) В Тверской области начали снимать фильм «Злой город» с Алексеем Гуськовым ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עיר רעה".
קארפי (פירושונים)

האם התכוונתם ל... קארפי – עיר באיטליה קארפי (כדורגל) – קבוצת כדורגל איטלקית אישים: אריה ליאונה קארפי – מנהיג ציוני רוויזיוניסטי של יהודי איטליה דניאל קארפי – היסטוריון ישראלי קארפ קארפו קאפרי קאפרי (עיירה)
איחוד

האם התכוונתם ל... איחוד (מתמטיקה) – פעולה על קבוצות הממזגת אותן לקבוצה אחת סוגי איחוד איחוד (פוליטיקה) – יצירת מסגרת משותפת לשתי ישויות מדיניות ומעלה פדרציה (בעברית "מַאֲחָד") – איחוד בין מדינות שבו המדינות מוותרות על ריבונותן המלאה ומעבירות חלק ניכר מסמכויותיהן לממשלה על-מדינתית (ממשלה פדרלית, ממשל פדרלי) קונפדרציה – איחוד חלקי ומוגבל בין מדינות, שבו נשמר חלק ניכר מריבונותן, והממשלה העל-מדינתית מוגבלת בכוחה ובסמכויותיה איחוד אישי, איחוד פרסונלי – אוניה פרסונלית, מונח במשפט הבינלאומי המתאר שתי ישויות מדיניות נפרדות שבראשן עומד אותו האדם איחוד אמיתי – התפתחות של אוניה פרסונלית באמצעות איחוד גופי שלטון גופים פוליטיים בשם זה האיחוד (Union) – מדינות צפון ארצות הברית במלחמת האזרחים האמריקאית (כלומר "איחוד המדינות", דהיינו ארצות הברית, להבדיל ממדינות הדרום, "הקונפדרציה" שהתפצלו מן האיחוד) איחוד (ציונות) – האיחוד הציוני הסוציאליסטי של הפועלים - תנועה ציונית סוציאל-דמוקרטית בגולה, הקשורה למפא"י איחוד הקיבוצים (נקרא בקיצור "איחוד" או "האיחוד") - חלק מהתנועה הקיבוצית איחוד (אגודה פוליטית) – אגודה פוליטית קטנה שייסד יהודה לייב מאגנס ב-1942 שתמכה במדינה דו-לאומית איחוד אזרחי – מסגרת חוקית של זוגיות רשומה הנהוגה במספר מדינות כתחליף או כמקבילה לנישואים אחדות (פירושונים) יוניון (פירושונים)
איפה אתה (שיר של אושר כהן)

"איפה אתה" הוא שיר של הזמר הישראלי אושר כהן, כחלק מהמיני אלבום שלו, The Last Episode, שיצא לאור ב-8 בפברואר 2024 על ידי חברת התקליטים הליקון ארומה מיוזיק ו-PAI. לאחר שאושר כהן הוציא לאור את המיני-אלבום שלו, אושר, ולאחר מכן את Part II שזכו להצלחה רבה, ב-8 בפברואר 2024 הוציא כהן את המיני-אלבום The Last Episode, אשר כלל שלושה שירים, "מנגן ושר", "איפה אתה" ו"עד שיירד הסהר". תוכנו הלירי של השיר הוא בעיקר על דיכאון, זוגיות ושברון לב. השיר מתאר את הקושי שכהן חווה בעולם וכיצד הוא מנסה למצוא קשר קרוב עם אלוהים שינחמו. מיד לאחר צאתו של The Last Episode, נכנס השיר למקום ה-51 במצעד היטליסט של מאקו, ושבוע לאחר מכן נכנס לעשירייה של המצעד במקום השישי, כאשר השירים "מנגן ושר" ו"עד שיירד הסהר" מ-The Last Episode במקום הראשון והשלישי בהתאמה. גיל משעלי, ‏אושר כהן מוציא מיני אלבום חדש ושר על פרידה: "אני שונא, אבל מתגעגע יותר", באתר ‏מאקו‏, 8 בפברואר 2024 דור מאיר מועלם, ‏"מנגן ושר" של אושר כהן במקום הראשון בהיטליסט - מצעד המוזיקה של ישראל, באתר ‏מאקו‏, 20 בפברואר 2024
מסוף בני ברית

מסוף בני ברית או המסוף הצפוני הוא מסוף אוטובוסים תפעולי בצפון העיר אשדוד. מהמסוף יוצאים קווי אוטובוס לרחבי העיר, והוא נמצא בסמוך לפארק בן-גוריון, המכללה האקדמית להנדסה סמי שמעון (SCE), אצטדיון הסינתטיקו (הרב-תכליתי), סטאר סנטר ומרכזון רובע ג'. המסוף ממוקם ברובע ב' בשדרות בני ברית, במפגש עם רחוב מורדי הגטאות. המסוף הוקם במסגרת מיזם מערכת האוטובוסים המהירה (BRT) של אשדוד, Ashdod Metro Bus (מוכר גם בשם Reway), ונפתח לציבור ב-2022. ערך מורחב – Reway בנובמבר 2012 נבחרה אשדוד על ידי משרד התחבורה כעיר מודל עתידית לתחבורה ירוקה. בעקבות הבחירה הועברו לעיר מאות מיליוני שקלים בהשקעה רב-שנתית, בפיתוח התחבורה הציבורית בעיר. זאת, על ידי פתיחת נתיבי תחבורה הציבורית (נת"צ) בשדרות הראשיות של העיר, הקמת מערכת BRT ולצידה תחנות אוטובוס חכמות, וסלילת שבילים לרוכבי אופניים ולהולכי רגל. השלב הראשון של הפרויקט החל ב-2017, והושלם באוגוסט 2019, עם פתיחת נת"צ בשדרות מנחם בגין ובשדרות הרצל. ב-2022 הושלם השלב השני של הפרויקט בשדרות ז'בוטינסקי, והחלו לפעול באופן מלא מרכז הבקרה של נתיבי ההעדפה. עם פתיחת הקווים החדשים, נפתחו בצפון מסוף בני ברית בשדרות בני ברית פינת מורדי הגטאות ברובע ב', ובסוף אותה השנה נפתח גם מסוף ביג, ליד תחנת הרכבת אשדוד – עד הלום ומרכז הקניות BIG Fashion, כחלק משלים ברשת ה-BRT העירונית. כחודש לאחר הפתיחה, נהגי אוטובוס בינעירוניים העובדים בחברת אלקטרה-אפיקים, שזכתה במכרז להפעלת הקווים החדשים, התלוננו כי האוטובוסים נתקעים בעומסי תנועה על שדרות בני ברית – דרך הכניסה והיציאה הצפונית בעיר. הנהגים הציעו לייעל את תוויי הקווים, כך שייסעו ישירות מהתחנה המרכזית ברובע הקריה ("הסיטי") בלעדית על הנת"צים בשדרות הרצל ובשדרות ז'בוטינסקי – במקום לנסוע על מקטע קצר מהרצל, ולעשות את שאר הדרך למסוף על גבי שדרות ירושלים ושדרות בני ברית. בכירים באלקטרה-אפיקים תמכו בהצעה, ועיריית אשדוד ומשרד התחבורה הודיעו שישקלו את ההצעה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להשלים תמונות. ליד התחנה, שוכנים מספר אתרים ציבוריים: ברובע ב' – מכללת SCE, בית משפט השלום העירוני, אצטדיון הסינתטיקו, סטאר סנטר, ופארק בן-גוריון, וברובע ג' – המרכז המסחרי. המכללה האקדמית להנדסה סמי שמעון (SCE), שדרות ז'בוטינסקי בית משפט השלום, בתכנונו של דרור סופר פארק בן-גוריון ערך מורחב – תחבורה ציבורית באשדוד קווי האוטובוס הפנימיים באשדוד היוצאים מהמסוף קווי האוטובוס הבינעירוניים באשדוד היוצאים מהמסוף מדיה וקבצים בנושא מסוף בני ברית בוויקישיתוף אלי לוי, הפתרון של נהגי האוטובוסים הבינעירוניים: מסלול עוקף לפקקים בשדרות בני ברית (עמ' 7), באתר ידיעות אשדוד, ‏25 בפברואר 2022 עופר אשטוקר, תחבורה ירוקה? כך נראה מסוף התחבורה הציבורית בשדרות בני ברית, באתר אשדוד נט, ‏14 בדצמבר 2022 אלי לוי, הפתרון של נהגי האוטובוסים הבינעירוניים: מסלול עוקף לפקקים בשדרות בני ברית (עמ' 7), באתר ידיעות אשדוד, ‏25 בפברואר 2022 דניאל שמיל, אשדוד תיהפך לעיר מודל לתחבורה ירוקה, באתר TheMarker‏, 28 בנובמבר 2012 פרויקט התחבורה הציבורית יצא לדרך, באתר חדשות אשדוד - אשדוד10, ‏27 בינואר 2022 נעמה ריבה, בתי המשפט החדשים לשיפוטנו: לוד, אשדוד, אשקלון וקרית שמונה, באתר Xnet‏, 3 בספטמבר 2012
לופט (פירושונים)

האם התכוונתם ל... לופט (מאנגלית: Loft) הוא חלק ממבנה (החלל שבין התקרה לגג) המשמש כדירה, כמשרד, למגורים או למסיבות מיטת לופט - סוג של מיטת קומתיים סטלאג לופט III – מחנה גרמני לשבויי מלחמה מחילות האוויר של בעלות הברית שם משפחה ממקור גרמני (Luft) שפירושו אויר: גרדה לופט – עיתונאית ישראלית ילידת גרמניה